|  |  |  |  |
| --- | --- | --- | --- |
|  | **EREDETI** |  |  |
| Ssz. | **Az intézkedések megnevezése** | **Pályázók köre** | **Forrás (millió Ft)** |
| 1 | A gazdasági potenciál fejlesztése | vállalkozások | 66,8 |
| 2 | Térségi turizmus fejlesztése  | önkormányzatokvállalkozások | 24,313 |
| 3 | A térség közösségi erejének fejlesztése | önkormányzatokcivil szervezetek | 67,547 |
| 4 | A természeti és épített környezet fejlesztése  | önkormányzatok | 62,71 |
| 5 | Közszolgáltatások fejlesztése és energiahatékonyság növelése | önkormányzatok | 26,632 |
| 6 | Civil társadalom szerepének erősítése | civil szervezetek | 80 |
| 7 | Településrendezési tervek készítése, felülvizsgálata | önkormányzatok | 10,298 |
|  | Összesen |  | 338,3 |

**MÓDOSÍTÁSOK ÖSSZEFOGLALÁSA**

**Intézkedésekkel kapcsolatos fontosabb észrevételek**

A HFS a fejlesztési források csak 19,75%-át (1. intézkedés) allokálja egyértelműen gazdaságfejlesztési célra, amely nem elégséges (50% javasolt). Szükséges a módosítás (pl. valamely közösségi célú intézkedés törlése, újabb gazdaságfejlesztési intézkedés kidolgozása a helyzetfeltárásban kirajzolódó stratégiai irányokra alapozva stb.).

A 7. intézkedés törlését javasolták, mivel a támogatás jelen esetben egy önkormányzati kötelező feladat megvalósítására irányulna.

Javasolták külön intézkedés előkészítését az EFOP 1.7 intézkedésből finanszírozni tervezett pályázat vonatkozásában.

A fenti kérések teljesítése érdekében az intézkedések számán, összetételén és forrásán a következő módosításokat hajtottuk végre:

|  |  |  |  |
| --- | --- | --- | --- |
|  | **MÓDOSÍTOTT** |  |  |
| Ssz. | **Az intézkedések megnevezése** | **Pályázók köre** | **Forrás (millió Ft)** |
| 1 | A gazdasági potenciál fejlesztése | vállalkozások | 83,3 |
| 2 | Térségi turizmus fejlesztése  | önkormányzatokvállalkozások | 35 |
| 3 | A térség közösségi erejének fejlesztése | önkormányzatokcivil szervezetekvállalkozások | 60 |
| 4 | A természeti és épített környezet fejlesztése  | önkormányzatok | 80 |
| 5 | Civil társadalom szerepének erősítése | civil szervezetek | 80 |
| 6 | Esélyegyenlőségi felzárkózás | EFOP-1.7Csele-Borza Völgye Egyesület | - |
|  | Összesen |  | 338,3 |

Mivel az 1-2-3. intézkedés is nyitva van vállalkozások számára, így az 50%-os gazdaságfejlesztés biztosított.

**Támogatási intenzitás**

Kifogásolták, hogy az intézkedéseknél alkalmazott támogatási arányok eltérnek a VP-ben jellemzően alkalmazott arányszámoktól (nem jövedelemtermelő beruházásoknál 75, 85, 90 ill. 95%, jövedelemtermelő beruházásoknál az 50, 60 ill. 70% a jellemző). Ezért a támogatási intenzitást így módosítottuk:

Eredetileg: önkormányzatok és civil szervezetek esetében a bruttó költség 100%-a, vállalkozásoknak a bruttó költség 60%-a (kedvezményezett települések esetében 65%-a)

Módosított: nem jövedelemtermelő beruházásoknál 75, 85, 90 ill. 95%, jövedelemtermelő beruházásoknál az 50, 60 ill. 70%, attól függően, hogy kedvezményezett besorolású-e.

Mivel a kedvezményezett járások besorolásáról szóló 290/2014. (XI. 26.) Korm. rendelet 2. sz. melléklete alapján a mohácsi járás kedvezményezettnek minősül, ezért a HACS területén valamennyi önkormányzat és civil szervezet 85%-ról indul, a vállalkozásokat pedig a módosítás nem érinti, eddig is 60% volt.

**Célok**

Javasolták, hogy az átfogó célok száma ne haladja meg az 1-3-at, a specifikus célok száma pedig a 4-5-öt, ezért a következőképpen módosítottuk:

*A Helyi Fejlesztési Stratégia* ***átfogó célja*** *a lakosságmegtartó képesség növelése, amely a gazdaság fejlesztésével, munkahelyek teremtésével, a természeti és épített környezet javításával, a közszolgáltatások elérhetőségének javításával érhető el, a térséghez tartozó állami, önkormányzati, civil és gazdasági szféra együttműködésével.*

*A Helyi Fejlesztési Stratégia specifikus céljai:*

|  |  |  |  |
| --- | --- | --- | --- |
| *Sorszám* | ***Specifikus célok*** | ***Eredménymutatók megnevezése*** | ***Célértékek*** |
| *1.* | *Fiatalokat megtartó, vonzó közösségi élettér* | *Támogatott projekt keretében, településkép megítélésében jelentős szereppel bíró felújítással érintett épületek/építmények száma* | *20 db* |
| *2.* | *Erősödő vállalkozások és munkahelyteremtő gazdasági környezet* | *Támogatott projekt keretében összefogásban szereplő helyi termékek darabszáma* | *5 db* |
| *A támogatott projektek által létrehozott új munkahelyek száma* | *5 fő* |
| *3.* | *Gazdagabb és színvonalasabb idegenforgalmi kínálat* | *Támogatott projektek által a fejlesztéssel érintett lakosság száma* | *5000 fő* |
| *4.* | *Befogadóbb társadalom* | *Megtartott rendezvények látogatószáma* | *1000 fő* |
| *Együttműködések száma* | *20 db* |

**Helyzetelemzés**

Összességében a fejlesztési szükségleteket alátámasztottnak találták a helyzetfeltárás, illetve a SWOT által, ugyanakkor kisebb korrekciók elvégzését kérték, melyeket átvezettünk.